Παναγιώτης Φωτέας

Ο Παναγιώτης Φωτέας (Καρδαμύλη Μάνης, 1939 - 21 Μαρτίου 1998), ήταν Έλληνας πολιτικός, δοκιμιογράφος και πεζογράφος, ο οποίος διετέλεσε Νομάρχης στη Ροδόπη και στη Μεσσηνία. 

 Βιογραφία 
Σπούδασε Νομικά και Πολιτικές Επιστήμες στο Πανεπιστήμιο των Αθηνών. Συνέχισε τις σπουδές του στις Πολιτικές Επιστήμες στο Παρίσι και ήταν διδάκτορας στο Πάντειο Πανεπιστήμιο. Βιογραφία στο ΕΚΕΒΙ.

Έπειτα από δική του επιλογή, διορίστηκε Νομάρχης Ροδόπης το 1974. Στη θέση αυτή παρέμεινε έως το 1981.
Αργότερα ανέλαβε γενικός διευθυντής του Ινστιτούτου Κοινωνικών Ερευνών και Μελετών (1984-85), γενικός γραμματέας του Υπουργείου Πολιτισμού (1989-92) και στις 22 Οκτωβρίου 1992 εξελέγη βουλευτής με τη Νέα Δημοκρατία, αντικαθιστώντας τον παραιτηθέντα Αντώνη Σαμαρά στην εκλογική περιφέρεια Μεσσηνίας.Κοινοβουλευτική θητεία στην ιστοσελίδα της Βουλής των Ελλήνων, ανάκτηση 22-1-2014. Η θητεία του τερματίστηκε το 1993. 

Στις  νομαρχιακές εκλογές του 1994 εξελέγη Νομάρχης Μεσσηνίας με ποσοστό 56,7%, επικεφαλής της παράταξης "Λαϊκή Ένωση για τη Μεσσηνία".Παναγιώτης Φωτέας, νομάρχης Ροδόπης 1974-1981, Αφιέρωμα στο ηλεκτρονικό περιοδικό "Αντιφωνητής", 11-5-2013, ανάκτηση 22-1-2014.. 

Απεβίωσε ενώ ήταν εν ενεργεία Νομάρχης, το 1998, σε ηλικία μόλις 59 ετών.

 Έργο
Ως συγγραφέας ασχολήθηκε και με το θέμα των Πομάκων. 
«Οι Πομάκοι και το Βυζάντιο", Κομοτηνή, εκδ. Μορφωτικός Όμιλος Κομοτηνής, 1977
"Οι Πομάκοι της Δυτικής Θράκης", Κομοτηνή, 1978.
Φωτέας, Π. 1992, Θέματα Πολιτισμού και Τοπικής Αυτοδιοίκησης, Αθήνα: ΕΕΤΑΑ.

 Τιμές 
Η Νομαρχιακή Αυτοδιοίκηση Μεσσηνίας θεσμοθέτησε βραβείο για το καλύτερο δοκίμιο, που φέρει το όνομά του.

 Παραπομπές 

Κατηγορία:Νομάρχες Ροδόπης
Κατηγορία:Νομάρχες Μεσσηνίας
Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με τη Νέα Δημοκρατία